Natten mellem fredag og lørdag undslap en 17-årig pige en formodet voldtægtsmand ved Rådhusøen i Frederikshavn.

Det oplyser politiet til TV2/NORD. Den 17-årige blev i timen mellem midnat og klokken 01.00 passet op af en cirka 30-årig mand, der truede hende med en kniv. Ifølge pigens forklaring ville manden voldtage hende. Den 30-årige beskrives som af anden etnisk herkomst end dansk, mellem 180 og 185 centimeter høj, normal af bygning og med kort, mørkt hår. Han talte dansk uden accent. Pigen løb fra manden efter at have sparket ud efter hans skridt. Hun løb først op mod Føtex og videre mod sin bopæl. Undervejs kom hun forbi en gruppe personer, som politiet meget gerne tale med, ligesom man er interesseret i andre vidner. Politiet kontaktes på telefon 114.